
LIETUVOS RESPUBLIKOS APLINKOS MINISTRAS



ĮSAKYMAS

DĖL LIETUVOS RESPUBLIKOS APLINKOS MINISTRO 2023 M. RUGPJŪČIO 1 D. ĮSAKYMO NR. D1-262 „DĖL LAUKINIŲ GYVŪNŲ NAUDOJIMO TAISYKLIŲ PATVIRTINIMO“ PAKEITIMO 

2024 m. liepos 17 d. Nr. D1-243
Vilnius

P a k e i č i u Laukinių gyvūnų naudojimo taisykles, patvirtintas Lietuvos Respublikos aplinkos ministro 2023 m. rugpjūčio 1 d. įsakymu Nr. D1-262 „Dėl Laukinių gyvūnų naudojimo taisyklių patvirtinimo“, ir 4 punktą išdėstau taip:
„. Taisyklės nereglamentuoja domestikuotų žinduolių, išvardytų Domestikuotų žinduolių sąraše (Taisyklių 1 priedas), domestikuotų vištų, domestikuotų ančių, domestikuotų žąsų, domestikuotų kalakutų, domestikuotų patarškų, domestikuotų putpelių, domestikuotų uolinių karvelių, naminių bičių, tamsiųjų vakarinių medunešių bičių (Apis mellifera mellifera), išskyrus, kai jos paimtos iš gamtos (uoksų ar drevių), šilkverpių ir kitų šiame punkte neišvardytų domestikuotų gyvūnų naudojimo. Aplinkos apsaugos agentūra (toliau – AAA) ir Aplinkos apsaugos departamentas prie Aplinkos ministerijos (toliau – AAD) dėl šio punkto taikymo kitas rūšis priskiriant domestikuotiems gyvūnams konsultuojasi su Aplinkos ministerija, mokslo ir studijų institucijomis.“



Laikinai einantis aplinkos ministro pareigas	Simonas Gentvilas

